《浴兰之歌叹往事也》
元代·黄玠

浴兰汤兮沐芳，思美人兮沅湘。今日兮何日，搴萧艾兮满堂。

云之皋兮梦之渚，天沉阴兮又夜雨。谓子都兮仳倠，曰离娄兮矇瞽。

珠有颣兮玉有瑕，心悦君兮可柰何。忠不察兮志不雠，终自怼兮沉汨罗。

遗菰兮投黍，灵歌兮鬼舞。驾飞軨兮龙蹻，倚惆怅兮延伫。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。